पानी (अंगरेजी: Water रासायनिक सूत्र: H2O) बिना रंग, बिना गंध आ बिना स्वाद के अईसन एगो पदार्थ जौन आमतौर पर पृथ्वी पर नदी, झील, ताल, तालाब, आ समुद्र में तरल रूप में मिलेला, बरखा की रूप में आसमान से बरिसे ला आ बर्फ़ की रूप में ठोस अवस्था में पावल जाला, एगो बहुत महत्व वाला पदार्थ हवे। पानी अगर ना रहित त पृथ्वी पर जिन्दगी के शुरुआत न भइल रहित। ज्यादातर जीव सब की कोशिका में कोशिका द्रव्य की रूप में पावल जाला आ जीवन खातिर बहुत जरूरी मानल जाला।

सन् 2011 के जनगणना के हिसाब से रेवती में कुल 3910 घर में 26,395 लोग के निवास रहल। मरदाना जनसंख्या 13577 आ औरतन के संख्या 12782 रहे आ साक्षरता के दर 52.63% रहल।

जॉर्जिया दक्खिन-पूरबी यूनाइटेड स्टेट्स में एक ठो राज्य बाटे। एकर स्थापना 1733 में भइल रहल आ ई तेरह उपनिवेश सभ में सभसे अंतिम रहल। ग्रेट ब्रिटेन के राजा, किंग जॉर्ज II की नाँव पर एकर नाँव धराइल हवे।

उत्तर प्रदेश पुलिस (अंगरेजी: Uttar Pradesh Police) भारतीय राज्य उत्तर प्रदेश के एक ठो कानून लागू करे वाली एजेंसी (law enforcement agency) बाटे, जवना के मुख्यालय इलाहाबाद में बाटे। एक ठो सिंगल कमांड के अधीन काम करे वाली, ई दुनिया के सभसे बड़हन पुलिस फ़ोर्स बाटे।

लुफ़्थान्सा 1994 ले सरकारी विमान सेवा रहे। एकरी 2014 की वार्षिक रिपोर्ट की अनुसार एकर लगभग 60% शेयर संस्थागत निवेशकन की लगे और 40% निजी व्यक्तिन की लगे रहे।

एही काल में बौद्ध लोग उत्तर आ दक्खिन दुनों ओर बिस्थापित भइल आ बौद्ध धर्म के कला केन्द्र मगध से हट के मथुरा आ गांधार हो गइल आ दक्किन में अमरावती आ भरहुत बौद्ध कला के केंद्र बनलें।

प्रदेश संख्या १ नेपाल के सात गो प्रदेश सभ में से एगो ह। २० सितम्बर २०१५ के लागू भइल संविधान में नया सात गो प्रदेश सभ के प्रावधान बा। इ प्रदेश के नामांकन प्रदेश संसद (विधान परिषद) द्वारा करल जाई। एकर राजधानी कहाँ होखी इहो प्रदेश संसद द्वारा निर्धारित करल जाई।

(a) बैस्विक तापमान में होखे वाली बढ़ती के उद्योगीकरण के पहिले के समय के तुलना में 2 °C ढेर ताप के लेवल से नीचे रोकल आ अइसन कोसिस कइल कि ई ताप में होखे वाला बढ़ती 1.5 °C से नीचे रहे, अइसन चिन्हित करे के कारण ई बा कि एह काम द्वारा जलवायु बदलाव के रिस्क आ परभाव के महत्वपूर्ण तरीका से कम कइल जा सकी;

डोर्सल शब्द के मतलब पछिला होला यानि शरीर के पीठ वाला हिस्सा में पावल जाए वाली। हालाँकि कुछ जानवरन में डोर्सल हिस्सा के अंग पेट की ओर भी मिले लें।

नदी डेल्टा के एगो प्रकार पंजाकर डेल्टा एही तरे बने ला जब नदी एगो रास्ता पर बहत आ अवसाद जमा करत समुन्द्र में दूर ले पहुँच जाले आ बीच में ई रास्ता छोड़ के दूसर रास्ता पर इहे काम शुरू हो जाला तब अइसन कई बेर में हो के नदी के डेल्टा के आकार चिरई के पंजा नियर हो जाला।

बीदसर राजस्थान में सीकर जिले के लक्ष्मणगढ़ तहसील क एक ठो गाँव बा। ई गाँव लक्ष्मणगढ़ से 21 किलोमीटर पूरुब में आ नवलगढ़ से 6 किलोमीटर के दूरी पर पड़े ला। बीदसर सटल गाँव में बिड़ोदी, बीदासर, मिर्जवास, दुंदलोद, आ नवलगढ़ बाड़ें। 2011 की जनगणना के अनुसार बीदसर के कुल जनसंख्या 2546 रहल।

अन्हबकुला चाहे अन्हरा बकुला (हिंदी में अन्ध बक), (अंग्रेजी:Indian pond heron or paddybird) (Ardeola grayii) चिरइन की हेरन (heron) परिवार क सदस्य हवे। ई अक्सर धान की खेत में या गाँव-नगर की नागीचे पानी की स्रोत की आस पास लउकेला।